Diari Oficial de la Generalitat Valenciana


Sumari del DOGV 3284, del 13-07-1998 (1998/5629)

RESOLUCIÓ de 17 de juny de 1998, del director territorial de la Conselleria d'Ocupació, Indústria i Comerç a Alacant, per la qual se sotmet a informació pública l'autorització administrativa i la declaració en concret d'utilitat pública de la línia elèctrica a la tensió de 132 kV denominada Elx Sud-Rocamora, a la província d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3284

Data del DOGV
:   13-07-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/5629


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 17 de juny de 1998, del director territorial de la Conselleria d'Ocupació, Indústria i Comerç a Alacant, per la qual se sotmet a informació pública l'autorització administrativa i la declaració en concret d'utilitat pública de la línia elèctrica a la tensió de 132 kV denominada Elx Sud-Rocamora, a la província d'Alacant. [1998/X5629]
  
Expedient ATLINE/1998/44, JUEXPR/1998/8.
  
Als efectes previstos en l'article 9 del Decret 2617/1966, sobre normes per a l'atorgament d'autorització administrativa en matèria d'instal·lacions elèctriques, de 10 d'octubre (BOE de 24/10/66), en l'article 53 de la Llei 54/1997, de 27 de novembre, del Sector Elèctric (BOE de 28/11/97), i en l'article 4 de la Llei 2/1989, sobre Impacte Ambiental, de 3 de març (DOGV de 08/03/89), se sotmet a informació pública la instal·lació elèctrica les característiques principals de la qual són:
  
A) Peticionari: Iberdrola, SA, amb domicili a Alacant, carrer Calderón de la Barca, núm. 16.
  
B) Lloc on s'establirà la instal·lació: província d'Alacant. Termes municipals d'Elx, Crevillent, San Isidro, Albatera, Orihuela i Benferri.
  
C) Finalitat de la instal·lació: línia aèria d'energia elèctrica a la tensió de 132 kV denominada Elx Sud-Rocamora (la línia està dividida en tres trams, 1r de 0,965 km, preparat per a quatre circuits, dels quals se n'estendran tres; 2n de 8,870 km, de doble circuit, i 3r de 13,685 km, de circuit senzill); la S.T. d'origen i la línia d'entroncament són propietat d'Iberdrola, SA i ambdues estan situades a la província d'Alacant. L'objecte d'aquest projecte és augmentar la seguretat i qualitat del servei en la zona.
  
D) Característiques principals:
  
Tensió: 132 kV.
  
Longitud: 26,520 km.
  
Origen: S.T. Elx Sud.
  
Final: suport núm. 144 de la línia Elx Sud-San Félix.
  
E) Pressupost:
  
680.316.729 pessetes.
  
El titular ha sol·licitat, sobre les finques descrites en la relació annexa, servitud de pas aèria d'energia elèctrica que comprén a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tothom i especialment pels propietaris de terrenys i la resta de titulars afectats per l'esmentat projecte, la relació dels quals s'insereix al final d'aquest anunci, perquè puga ser examinat el projecte de la instal·lació en aquest Servei Territorial d'Indústria i Energia, situat al carrer Churruca, núm. 29, d'Alacant, i formular-se, per duplicat, les al·legacions que s'estimen oportunes, en el termini de trenta dies hàbils, comptats a partir del següent al de la publicació d'aquest anunci.